Robert De Niro

Robert Anthony De Niro (rođen 17. augusta 1943.godine, New York, Sjedinjene Američke Države) proslavljeni je američki filmski glumac, režiser i filmski producent. Tokom svoje karijere postao je jedan od najcjenjenijih karakternih glumaca svih vremena.

Biografija
De Niro potječe iz umjetničke porodice; njegova majka Virginia Admiral bila je slikarka, a otac Robert slikar, kipar i pjesnik. Njegovi roditelji su se razveli kad je Robert imao samo 2 godine jer je otac navodno shvatio da je homoseksualac.

Odrastao je u New Yorku, dijelu grada koji se naziva Little Italy (Mala Italija) i s 10 godina prvi put nastupio u ulozi plašljivog lava u školskoj predstavi Čarobnjak iz Oza. Majka ga je upisala u naprednu privatnu školu High School of Music and Art (New York), ali ju je napustio i s 13 godina se pridužio uličnim bandama, gdje je zbog izrazito blijedog tena nazvan Bobby Milk. Njegov otac nije odobravao ovakvo ponašanje, pa su njihovi odnosi poprilično zahladnjeli. Nakon prolaznog razdoblja mladenačkog bunta, upisuje se, kao i većina glumaca njegove generacije, na Stella Adler Conservatory, učeći od Leeja Strasberga njegovu metodu.

Filmska karijera
Svoju prvu zaradu kao glumac je dobio nastupajući u predstavi "Medvjed" A. P. Čehova sa 16 godina. U početku je glumio u off-broadwayskim predstavama i ostvario prvu saradnju (1963. g.) s režiserom Brianom De
Palmom u filmu "The Wedding Party".

Godine 1973. započinje saradnja s Martinom Scorseseom koja donosi neke od najboljih filmova u posljednja tri decenije poput Taksiste  (1976.), za kojeg se pripremao tako što je pribavio sve potrebne dozvole i vozio taksi po New Yorku. Uloga Travisa Bicklea mu je donijela zvjezdani status, a slavna rečenica iz filma "you talkin' to me?" postala je popularna u žargonu. Zatim je uslijedio film New York, New York iz 1977. g. za
koji je učio svirati Saksofon , a za Razjareni bik u kom je glumio boksera Jakea LaMottu, trenirao je boks, udebljao se 25 kg i ponovno smršao da bi što uvjerljivije prikazao propadanje boksera u drugom dijelu filma. Za ulogu Jakea LaMotte dobio je
Oscara i Zlatni globus. Nominacije za Oscara donijele su mu uloga Michaela Vronskyja iz Lovca na jelene te uloge u filmovima Rt straha , Buđenja i Taksista. Godine 1984. odlično je odigrao ulogu židovskog gangstera u filmu Sergia Leonea Bilo jednom u Americi , a utjelovljenje lika mladog Vita Corleonea u drugom dijelu Kuma, Francisa Forda Coppole donijelo mu je još jednog Oscara za najbolju sporednu ulogu. Kasnih 1980-ih u preuređenom skladištu kahve osniva Tribeca (Triangle Below Canal Street) filmski centar i pridonosi pretvaranju te gradske četvrti kojom dominiraju industrijske građevine iz 19. vijeka u ugodno susjedstvo s dobrim restoranima i skupim stanovima, a u kojem se redovito snimaju i filmovi. Uz glumu i produkciju otvorio je 1988. g. u prizemlju filmskog centra i restoran TriBeCa grill, a pojavljuje se i kao partner u još nekim poznatim restoranima. Nakon 11. septembra 2001. dodatno se angažirao na obnovi Manhattana, pojavljivao se u javnosti, pozivao turiste da se vrate u New York i na kraju 2002. g. pokrenuo i TriBeCa filmski festival.

U filmovima iz osamdesetih godina pokazao je svoju glumačku raznolikost, uslijedile su godine uspona i padova, a najuvjerljiviji je ipak ostao u ulogama mračnih, snažnih, svojeglavih, nestrpljivih muškaraca. Poput uloge Neila McCauleyja u filmskom hitu Vrućina u kojem je glumio s Alom Pacinom, režisera Michaela Manna. Taj film je inače rimejk filma L.A. Takedown iz 1989. godine, također od Michaela Manna. A zajedno s prijateljem Martinom Scorseseom započeo je saradnju na pisanju biografije o 30 godina zajedničkog rada, osam vrhunskih filmova i prijateljstvu.

Privatni život
mini|desno|De Niro 2008.

Iako je želio da ga novinari procjenjuju po radu, njegov privatni život je bio previše zanimljiv da bi ga pustili na miru. S prvom suprugom tamnoputom Dianne Abbott vjenčao se 1976. godine, dobio s njom sina Raphaela i usvojio njenu kćerku iz prvog braka. Kasnije je iz dugotrajne veze sa supermodelom Toukie Smith dobio sinove blizance Aarona i Juliana (koji su začeti umjetnom oplodnjom). Godine 2004. oženio se s Grace Hightower s kojom ima sina Elliotta iz 1998.

Zahvaljujući Tribeci koja ga je na neki način približila medijima, počeo se češće pojavljivati u javnosti, a planira još više uložiti u svoje susjedstvo i pomoći obnovi.

Godine 2003. dijagnosticiran mu je rak prostate, a tužna je činjenica da mu je otac umro 1994. od iste bolesti. Odmah nakon objave te vijesti De Niro je primio javne poruke podrške od brojnih prijatelja i kolega koji su i sami proživjeli borbu protiv opake bolesti poput Sidneya Poitiera i bivšeg njujorškog gradonačelnika Rudolpha Giulianija. Iako detalji o De Nirovom liječenju nisu objavljeni nagađa se da su liječnici bili preporučili hirurški zahvat. Nakon liječenja ubrzo se vratio radu i snimio još nekoliko filmova.

Filmografija
 Year  Film  Uloge1968."Pozdravi", Greetings Jon Rubin 1969."Samova pjesma", Sam's SongSam Nicoletti1969.The Wedding PartyCecil1970."Krvava mama", Bloody Mama  Lloyd Barker1970."Zdravo majko!", Hi, Mom!Jon Rubin1971.Jennifer on My MindMardigian 1971.Born to Win Danny1971.The Gang That Couldn't Shoot StraightMario Trantino1973."Ulice zla", Mean StreetsJohn 'Johnny Boy' Civello 1973.Bang the Drum SlowlyBruce Pearson 1974."Kum 2", The Godfather: Part IIVito Corleone1976."Taksista", Taxi DriverTravis Bickle1976."Dvadeseti vijek", 1900 (Novecento)Alfredo Berlinghieri1976."Posljednji tajkun", The Last TycoonMonroe Stahr 1977."New York, New York", New York, New YorkJimmy Doyle 1978."Lovac na jelene", The Deer HunterMichael Vronsky 1980."Razjareni bik", Raging BullJake La Motta1981."Istinite ispovijesti", True ConfessionsDes Spellacy 1983."Kralj komedije", The King of Comedy  Rupert Pupkin 1984."Biti zaljubljen", Falling in LoveFrank Raftis 1984."Bilo jednom u Americi", Once Upon a Time in AmericaDavid 'Noodles' Aaronson1985."Brazil", BrazilArchibald 'Harry' Tuttle1986."Misija", The MissionRodrigo Mendoza 1987."Neslomljivi", The UntouchablesAl Capone 1987."Anđeosko srce", Angel HeartLouis Cyphre1988."Ponoćna utrka", Midnight RunJack Walsh 1989."Mi nismo anđeli", We're No AngelsNed 1989."Jacknife", JacknifeJoseph 'Jacknife' Megessey 1990.Stanley and IrisStanley Everett Cox1990."Buđenja", AwakeningsLeonard Lowe 1990."Dobri momci", GoodfellasJimmy Conway1991."Rt straha", Cape FearMax Cady1991."Povratni udar", BackdraftDonald 'Shadow' Rimgale 1991.Guilty by SuspicionDavid Merrill1992."Noć i grad", Night and the CityHarry Fabian 1992."Holivudski portret", MistressEvan M. Wright1993."Priča iz Bronxa", A Bronx TaleLorenzo Anello 1993."Život ovoga dječaka", This Boy's LifeDwight Hansen 1993."Jedna žena, dva muškarca", Mad Dog and GloryWayne 'Mad Dog' Dobie 1994.Frankenstein, Mary Shelley's FrankensteinFrankensteinovo čudovište1995."Casino", CasinoSam 'Ace' Rothstein1995."Vrućina", Heat Neil McCauley1995.  A Hundred and One Nights 1996."Marvinova soba", Marvin's RoomDr. Wally 1996."Spavači", SleepersFather Bobby 1996."Obožavatelj", The Fan (1996 film)|The FanGil Renard 1997.Jackie BrownLouis Gara 1997.Wag the DogConrad Brean 1997.Cop LandLt. Moe Tilden 1998."Ronin", RoninSam 1998."Velika očekivanja", Great ExpectationsArthur Lustig 1999."Nepodnošljivi prijatelj", FlawlessWalt Koontz 1999."Analiziraj ovo",Analyze ThisPaul Vitti 2000."Rocky & Bullwinkle", The Adventures of Rocky & BullwinkleFearless Leader2000."Dozvola za brak", Meet the ParentsJack Byrnes 2000."Časni ljudi", Men of HonorChief Leslie W. 'Billy' Sunday2001.15 MinutesDetective Eddie Flemming2001.The ScoreNick Wells2002.ShowtimeDet. Mitch Preston2002."Analiziraj ono", Analyze ThatPaul Vitti 2002.City by the SeaVincent LaMarca2004."Dozvola za Fockere", Meet the FockersJack Byrnes 2004."Riba ribi grize rep", Shark Taleglas) - Don Lino 2004."Bogomdan", GodsendRichard Wells2004.Most sudbine, The Bridge of San Luis ReyArchbishop of Peru2005."Igra skrivača", Hide and SeekDavid Callaway 2006."Dobri pastir", The Good ShepherdGeneral William "Bill" Sullivan2008."Pikantne hollywoodske priče", What Just HappenedBen2012."U dobru i u zlu", Silver Linings PlaybookPatrizio "Pat" Solitano Sr.2014."Raznosač, "The Bag Man"Dragna2019."Joker", JokerMurray Franklin2019."Irac", The IrishmanFrank Sheeran

Vanjski linkovi

 Zvanična stranica 

Kategorija:Rođeni 1943.
Kategorija:Živi ljudi
Kategorija:Biografije, New York
Kategorija:Američki glumci
Kategorija:Američki režiseri
Kategorija:Američki filmski producenti
Kategorija:Amerikanci porijeklom iz Italije
Kategorija:Amerikanci porijeklom iz Irske
Kategorija:Amerikanci porijeklom iz Njemačke
Kategorija:Amerikanci porijeklom iz Francuske
Kategorija:Amerikanci porijeklom iz Engleske
Kategorija:Amerikanci porijeklom iz Nizozemske
Kategorija:Dobitnici Počasnog Srca Sarajeva